Document ID: 32008D0788

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 3ης Οκτωβρίου 2008 για τον καθορισμό των καθαρών ποσών που προκύπτουν από την εφαρμογή της προαιρετικής διαφοροποίησης στην Πορτογαλία για τα ημερολογιακά έτη 2009 έως 2012 [κοινοποιηθείσα υπό τον αριθμό Ε(2008) 5533] (Το κείμενο στην πορτογαλική γλώσσα είναι το μόνο αυθεντικό) (2008/788/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 378/2007 του Συμβουλίου, της 27ης Μαρτίου 2007, σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003 για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς, και για την τροποποίηση του κανονισμού (ΕΚ) αριθ. 1290/2005 (1), και ιδίως το άρθρο 4 παράγραφος 1, Εκτιμώντας τα ακόλουθα: (1) Το άρθρο 1 παράγραφος 1 στοιχείο β) του κανονισμού (ΕΚ) αριθ. 378/2007 προβλέπει ότι τα κράτη μέλη στα οποία έχει χορηγηθεί παρέκκλιση από την υποχρέωση συγχρηματοδότησης της κοινοτικής ενίσχυσης, δυνάμει του άρθρου 70 παράγραφος 4α του κανονισμού (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (2), δύνανται να εφαρμόζουν, κατά την περίοδο 2007-2012, μείωση, καλούμενη «προαιρετική διαφοροποίηση», σε όλα τα ποσά άμεσων ενισχύσεων, κατά την έννοια του άρθρου 2 στοιχείο δ) του κανονισμού (ΕΚ) αριθ. 1782/2003 του Συμβουλίου (3) για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς. (2) Το άρθρο 2 του κανονισμού (ΕΚ) αριθ. 378/2007 προβλέπει ότι μέσα στους δύο μήνες που ακολουθούν την έναρξη ισχύος του, τα κράτη μέλη καθορίζουν τα ετήσια ποσοστά προαιρετικής διαφοροποίησης που θα εφαρμόσουν στην περίοδο 2007-2012 και κοινοποιούν την απόφασή τους αυτή στην Επιτροπή μαζί με εκτίμηση των επιπτώσεων της εφαρμογής της προαιρετικής διαφοροποίησης. (3) Τα καθαρά ποσά που προκύπτουν από την εφαρμογή της προαιρετικής διαφοροποίησης πρέπει να καθορίζονται βάσει υπολογισμού στην περίπτωση ενιαίου εθνικού ποσοστού προαιρετικής διαφοροποίησης ή, στην περίπτωση κρατών μελών που εφαρμόζουν περιφερειακώς διαφοροποιημένα ποσοστά, βάσει των ποσών που κοινοποιούν τα κράτη μέλη σύμφωνα με το άρθρο 3 παράγραφος 2 του κανονισμού (ΕΚ) αριθ. 378/2007. (4) Η Πορτογαλία κοινοποίησε στην Επιτροπή την εφαρμογή ενιαίου εθνικού ποσοστού προαιρετικής διαφοροποίησης ύψους 10 % για τα ημερολογιακά έτη 2009 έως 2012. (5) Η Πορτογαλία διαβίβασε επίσης εκτίμηση των επιπτώσεων της εφαρμογής αυτής της διαφοροποίησης. (6) Με τον κανονισμό (ΕΚ) αριθ. 333/2008 της Επιτροπής (4), καθορίστηκαν τα ανώτατα ποσά τα οποία ισχύουν για τις συμπληρωματικές ενισχύσεις που θα χορηγηθούν στην Πορτογαλία στο πλαίσιο της προαιρετικής διαφοροποίησης βάσει του κανονισμού (ΕΚ) αριθ. 378/2007. (7) Επομένως, είναι σκόπιμο να καθοριστούν τα καθαρά ποσά που προκύπτουν από την εφαρμογή της προαιρετικής διαφοροποίησης στην Πορτογαλία, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα καθαρά ποσά που προκύπτουν από την εφαρμογή της προαιρετικής διαφοροποίησης στην Πορτογαλία για τα ημερολογιακά έτη 2009 έως 2012 είναι τα ακόλουθα: Έτος 2009 2010 2011 2012 Εκατ. ευρώ 41,6 40,8 40,8 40,8 Άρθρο 2 Η παρούσα απόφαση εφαρμόζεται από το οικονομικό έτος 2010. Άρθρο 3 Η παρούσα απόφαση απευθύνεται στην Πορτογαλική Δημοκρατία. Βρυξέλλες, 3 Οκτωβρίου 2008.

Classification Labels:
1474
1469
1466
574

Label Descriptions:
{"1474": "Κοινή Αγροτική Πολιτική Ευρωπαϊκής Ένωσης (ΟΠ.Ε.Κ.Ε.Π.Ε.)", "1469": "Υπουργείο Γεωργίας", "1466": "Γεωργική νομοθεσία", "574": "ΓΕΩΡΓΙΑ ΔΑΣΟΚΟΜΙΑ ΚΑΙ ΑΛΙΕΙΑ"}

EuroVoc IDs (Original): 2442
5283
2460
122
2106
4590
2515
912
2200
2443

EuroVoc IDs (Expanded): 2442
5283
2460
122
2106
4590
2515
912
2200
2443

Dataset Source: meu

Split: train